Dávid og herhøvdingarnir tóku síðan frá til tænastuna synirnar hjá Ásafi, Hemani og Jedutuni, sum leiktu á sittarum, hørpum og søltrum av profetiskum móði. Og talið á teimum monnum, ið høvdu hetta tænastustarv, var: Av sonum Ásafs: Zakkur, Jósef, Netanja og Ásarela; synir Ásaf við Ásafi á odda, sum leikti av profetiskum móði eftir forsøgn kongsins. Av Jedutuni: Synir Jedutuns: Gedalja, Jizri, Jesjaja, Sjimei, Hásjabja, Mattitja, seks í alt, við faðir sínum Jedutun á odda, sum leikti á sittara av profetiskum móði, tá ið lovsangir og takkarljóð vórðu sungin fyri Harranum. Av Hemani: Synir Hemans: Bukkija, Mattanja, Uzziel, Sjúbael, Jerimot, Hánanja, Hánáni, Eliata, Giddalti, Rómamti-Ezer, Jósjbekasja, Mallóti, Hótir og Máháziot. Allir hesir vóru synir Hemans, ið var síggjari kongs í orði Guðs; til tess at hevja horn hans gav Guð honum fjúrtan synir og tríggjar døtur. Allir hesir skipaðu songin við faðir teirra á odda í húsi Guðs við søltrum, hørpum og sittarum. Soleiðis gjørdu teir tænastu í húsi Guðs, meðan kongur, Ásaf, Jedutun og Heman løgdu teimum lag á. Og talið á teimum saman við brøðrum teirra, sum lært høvdu at syngja fyri Harranum, var í alt tvey hundrað og áttati og átta alkønir menn. Og teir kastaðu lut um, hvat ið hvør skuldi hava umsjón við, bæði yngri og eldri, kennarar og lærusveinar. Fyrsti luturin fell á Jósef, hann sjálvan, brøður hans og synir, tólv í tali. Annar luturin fell á Gedalja, á hann sjálvan, brøður hans og synir, tólv í tali; triði á Zakkur, synir hans og brøður, tólv í tali; fjórði á Jizri, á synir hans og brøður, tólv í tali; fimti á Netanja, á synir hans og brøður, tólv í tali; sætti á Bukkija, á synir hans og brøður, tólv í tali; sjeyndi á Jesarela, á synir hans og brøður, tólv í tali; áttandi á Jesjaja, á synir hans og brøður, tólv í tali; níggjundi á Mattanja, á synir hans og brøður, tólv í tali; tíggjundi á Sjimei, á synir hans og brøður, tólv í tali; ellivti á Ázarel, á synir hans og brøður, tólv í tali; tólvti á Hasjabja, á synir hans og brøður, tólv í tali; trettandi á Sjúbael, á synir hans og brøður, tólv í tali; fjúrtandi á Mattitja, á synir hans og brøður, tólv í tali; fimtandi á Jeremot, á synir hans og brøður, tólv í tali; sekstandi á Hánanja, á synir hans og brøður, tólv í tali; seytjandi á Jósjbekasja, á synir hans og brøður, tólv í tali; átjandi á Hánani, á synir hans og brøður, tólv í tali; nítjandi á Malloti, á synir hans og brøður, tólv í tali; tjúgundi á Eliata, á synir hans og brøður, tólv í tali; tjúgundi og fyrsti á Hótir, á synir hans og brøður, tólv í tali; tjúgundi og annar á Giddalti, á synir hans og brøður, tólv í tali; tjúgundi og triði á Máháziot, á synir hans og brøður, tólv í tali; tjúgundi og fjórði á Rómamti-Ezer, á synir hans og brøður, tólv í tali.